### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. august 2024 har vedtaget Magistratens foranstående indstilling af 6. august 2024.

Ændringsforslaget fra Boris Mathiesen blev ikke tiltrådt.

Boris Mathiesen og Jonathan Bruun kunne ikke tiltræde indstillingens at 1, 3 og 4.

###

BESLUTNINGSFORSLAG FRA V

Beslutningsforslag fra Venstre som skal sikre flere ejerboliger:

1. Forslagsstillerne ønsker at [adresse] laver minimum 15-25 % af de kommunale grundarealer til frivillige aftaler med de udviklere, som sikrer flere ejerboliger af alle typer: rækkehuse, parcelhuse, ejerlejligheder og seniorboliger

2. Venstre ønsker at Teknik & Miljø undersøger muligheden for at lave en Aarhus-model, der sikrer, at min. 15-25 % af alle nye og kommende lokalplaner skal indeholde ejerboliger - ligesom vi kender fra min. 25% almene boliger. Indtil en planlov giver mulighed for at stille det som et krav, ønsker vi at få undersøgt om der kan etableres frivillige aftaler, som vi kender det med frivillige udbygningsaftaler, hvor udviklerne betaler eksempelvis en sti, fortov eller et vejbump)

3. Venstre ønsker med forslaget om frivillige aftaler med udviklerne, blandet andet at sætte fokus på, at byrådet forfølger målsætningen om maksimering af ejerboliger i fremtidige udviklingsprojekter for udsatte boligområder. Derfor skal der i den nye aftale laves frivillige aftaler med udviklerne for udsatte boligområder, som sikrer flere ejerboliger af alle typer. Målet er at antallet af ejerboliger skal maksimeres.

4. Rådmand for Teknik & Miljø skal rette henvendelse til By- og landminister, Bjarne Christensen, på vegne af [adresse], med ønske om at [adresse], som forsøgskommune får en dispensation til at min. 15-25% ejerboliger i alle nye lokalplaner.

Motivation

9 ud af de 10 nye boliger, der er blevet opført i [adresse], er blevet til lejeboliger. Det er et stort problem, fordi flertallet af aarhusianerne drømmer om at eje deres egen bolig. Endvidere giver det store udfordringer, lokalt med et massivt antal udlejningsboliger - ofte kun private udlejningsboliger og almene boliger.

Vi har brug for flere ejerboliger i alle former: rækkehuse, parcelhuse, ejerlejligheder og seniorboliger. Flere ejerboliger i [adresse] kan være med til at løfte kvarterer, og derudover giver det et større tilhørsforhold til et lokalområde, med en blandet boligsammensætning. Det giver mere stabilitet og mindre gennemtræk i form af fraflytninger, når flere ejer deres egen bolig.

Det er bekymrende, at [adresse] får så mange lejeboliger og så få nye ejerboliger. Vi ser allerede områder, hvor der er store udfordringer. Eksempelvis [adresse], hvor vi ser stor til- og fraflytning, her har Fællesrådet klaget over, at der opføres lejeboliger i den nye bydel - det betyder et stort gennemtræk af børn i daginstitutionen og skolen. Desværre vælger mange at flytte fra [adresse] og andre områder, hvor de kun kan bo til leje. Rigtig mange ønsker at etablere sig med eget hus og måske have. Er der ingen muligheder for at købe en ejerbolig lokalt - ja så flytter borgerne ofte ud af kommunen. Desværre har [adresse] ikke mange grunde til salg.

Der er fortsat problemer med at sikre nye blandede bydele, hvor sammensætningen af borgere minder om resten af [adresse]. Det er derfor fortsat Venstres ambition og plan for de udsatte boligområder, som eksempelvis [adresse]/Toveshøj, at de bliver opført som ejerboliger. På nuværende tidspunkt, er der ikke opført en eneste privatejet bolig i området.

[adresse] bør arbejde for- og søge dialogen med de relevante ministrere og politikere, for at sikre incitamenter, der sidestiller opførsel af ejer/lejebolig ift moms, skat mm. (På nuværende tidspunkt er opførsel af lejeboliger begunstiget ift moms m.m.) således det ikke er skatte tekniske forhold, eller statsregulerede forhold der tilskynder til opførsel af leje boliger, men i samme større grad skaber incitamenter til at bygge ejerboliger.

Regeringen og folketinget skal i første halvår 2024 afdække mulighederne for en planlovsændring. Såfremt der bliver skabt enighed om ændring af planloven, vil der formentlig tage op til 2 år inden planloven er ændret og implementeret i kommunerne. Det kan og skal vi ikke vente på, vi skal handle nu, sådan vi sikre at der kan opføres flere ejerboliger for at sikre en mere blandet og bæredygtig by.

Fakta

Tidligere har byrådet vedtaget at anvende planlovens mulighed for at stille krav om op til 25 procent almene lejeboliger i nye lokalplaner. Det vil sige, at byrådet kan tvinge en privat investor til at afsætte op til hver fjerde bolig i en ny udstykning til en almen bolig. Mens [adresse] således kan stille krav om almene boliger har den ikke en tilsvarende mulighed for at kræve, at en vis andel af en udstykning skal være ejerboliger.

INDSTILLING FRA MAGISTRATSAFDELINGEN FOR TEKNIK OG MILJØ

### Resume

Den 31. januar 2024 behandlede byrådet forslag fra Venstre om ”Sikring af flere ejerboliger”. Overordnet omhandler forslaget sikring af ejerboliger i [adresse] – en ambition der er bred opbakning til i byrådet med udgangspunkt i byrådsbehandlingen af forslaget.

Venstre foreslår at benytte frivillige aftaler med grundejere/udviklere om ejerboliger på kommunale arealer, i nye lokalplaner og i udsatte boligområder.

Forslaget blev sendt til besvarelse i Teknik og Miljø som har undersøgt forslagets indhold. Teknik og Miljø deler byrådet ambition om sikring af flere ejerboliger i [adresse], og har forsøgt at imødekomme beslutningsforslaget så vidt som muligt via igangværende og fremadrettede initiativer, da den foreslåede metode med frivillige aftaler kun kan anvendes i begrænset omfang.

### Beslutningspunkter

Det indstilles:

At 1) ønsket omkring flere ejerboliger på kommunale grundarealer medtages i Teknik og Miljøs dialoger med udviklere.

At 2) ønsket om en fast andel ejerboliger i nye lokalplaner afvises, da det vil stride imod princippet om frivillighed.

At 3) ønsket om flere ejerboliger i de udsatte boligområder medtages i kommunens dialoger med boligorganisationerne.

At 4) Teknik og Miljø retter henvendelse til ministeren for byer- og landdistrikter med ønske om at [adresse] bliver forsøgskommune med mulig for planlægning af ejerboliger.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 31-01-2024

Paw Dahl: 21

Fremsendes til Magistratsafdelingen for Teknik og Miljø og Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 31. januar 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 06-08-2024

Paw Dahl: 5

Fremsendes til [adresse] med bemærkning, at Magistraten i mødet den 6. august 2024 anbefa-ler, at byrådet tiltræder Magistratsafdelingen for Teknik og Miljøs indstilling af 28. juni 2024.

Rådmand Poul Holm var forhindret i at deltage i sagens behandling.